b'\n_START_ARTICLE_\nTerme Ptuj\n_START_PARAGRAPH_\nTerme Ptuj so zdravili\xc5\xa1ki \xc5\xa1portno-rekreacijski center v ob\xc4\x8dini Ptuj. Le\xc5\xbee okoli 2,5 km vzhodno od glavne ceste Maribor-Gru\xc5\xa1kovje na nadmorski vi\xc5\xa1ini okoli 230 mnm na desnem bregu Drave pri mestu Ptuj, na lokaciji, kjer je le\xc5\xbealo prazgodovinsko naselje Poetovia._NEWLINE_Toplice so se pri\xc4\x8dele razvijati po letu 1975 ob 1050 m globoki vrtini tople mineralne vode. Poleg Grand Hotela Primus je tu \xc5\xa1e 56 apartmajev, 20 sob v bungalovih ter avto kamp v katerem je 120 mest._NEWLINE_Voda je opredeljena kot natrij-hidrogenkarbonatna, blago alkalna, nizko mineralna voda, ki ima temperaturo 39 \xc2\xb0C.\n_START_SECTION_\nZdravljenje\n_START_PARAGRAPH_\nZa zdravljenje se uporabljajo kopeli z zdravilno vodo, fizikalna terapija, trakcija, masa\xc5\xbea, akupunktura, razni preventivni in rekreativni programi, ki ga izvaja strokovno zdravstveno osebje. Termalna voda je posebno koristna pri zdravljenju in rehabilitaciji revmatskih in degerativnih obolenj, po\xc5\xa1kodb lokomotornega sistema, nevrolo\xc5\xa1kih ter mened\xc5\xbeerskih bolezni in za rekreativne namene. Voda iz term ni primerna za bolnike s te\xc5\xbejimi sr\xc4\x8dnimi obolenji.\n_START_SECTION_\nTermalni park\n_START_PARAGRAPH_\nTermalni park obsega skupaj z notranjimi in zunanjimi bazeni, masa\xc5\xbenimi bazeni ter po\xc4\x8dasno reko 4.200 m\xc2\xb2 vodnih povr\xc5\xa1in z zdravo nizko mineralno vodo. Vseh bazenov je 12. Zunanji del termalnega parka obsega 3.500 m\xc2\xb2 vodnih povr\xc5\xa1in, med katerimi je olimpijski bazen z valovi, po\xc4\x8dasna reka in ve\xc4\x8d toboganov._NEWLINE_Terme poleg fitnesa nudijo \xc5\xa1e teni\xc5\xa1ka igri\xc5\xa1\xc4\x8da, ki so pozimi pokrita, mini golf, odbojko na mivki, igri\xc5\xa1\xc4\x8de za igre z \xc5\xbeogo ter balini\xc5\xa1\xc4\x8de. V bazenih termalnega parka se vsako jutro odvija aerobika in jutranja gimnastika.'